**BIZTONSÁGI ADATLAP**

készült a 1907/2006/EK rendeletnek megfelelően

**1. Az anyag/készítmény és a vállalat/vállalkozás azonosítása**

Kereskedelmi név: **AGRIPLANT®**

Kiszerelés: műanyag zacskó (0,1 kg), műanyag vödör (5 kg), fénystabil zsák (25 kg)

Felhasználása: termésnövelő készítmény, foglalkozásszerű és lakossági felhasználásra

Gyártó/ Beszállító: **Planta – Düngemittel GmbH.**

 cím: Schwanenstrasse 22. D-93128 Regenstauf, Németország

 telefon: +49 9402 8125 fax: +49 9402 6530

 e-mail: info@plantafert.com

Forgalmazó: **Magyar Kwizda Kft.**

 cím: 1027 Budapest, Medve u. 24.

 telefon: +36 1 224 7300 fax: +36 1 212 0873

 e-mail: kwizda@kwizda.hu

 honlap: [www.kwizda.hu](http://www.kwizda.hu)

A biztonsági adatlapért felelős személy elérhetősége: kwizda@kwizda.hu

Sürgősségi telefon: **Egészségügyi Toxikológiai Tájékoztató Szolgálat** (ETTSZ)

1096 Budapest, Nagyvárad tér 2.

Tel: **06 1 476 6464**; Éjjel-nappal elérhető, ingyenesen hívható: **06 80 20 11 99**

**2. A veszélyek azonosítása**

A gyártó és a vonatkozó uniós szabályozás (67/548/EGK és 1999/45/EK irányelvek), valamint a 44/2000. (XII.27.) EüM rendelet és módosításai szerint a készítmény nem veszélyes.

|  |  |
| --- | --- |
|  | **EK-veszélyjel: nem szükséges**A készítmény veszélyeire/kockázataira utaló R-mondat: **nem szükséges** |

**Fizikai-kémiai veszély:** A készítmény nem tűzveszélyes, nem robbanásveszélyes.

**Egészségkárosító veszély:** A készítmény előírás- és rendeltetésszerű felhasználása, tárolása és ártalmatlanítása esetén egészségkárosító veszéllyel nem kell számolni. A helytelen használat egészségkárosodáshoz vezethet.

**Környezetkárosító veszély:** A készítmény előírás- és rendeltetésszerű felhasználása, tárolása és ártalmatlanítása esetén környezetkárosító veszéllyel nem kell számolni. Tilos a szert, annak fel nem használt maradékát, illetve a csomagolóanyagot folyókba, vízfolyásokba, tározókba, állóvizekbe juttatni.

**3. Összetétel/tájékoztatás az alkotórészekről**

**Leírás:** ammónium-, kálium- és magnéziumsók, illetve kén, foszfát, nitrát valamint nyomelemek keveréke

**4. Elsősegélynyújtási intézkedések**

**Általános tudnivalók:** Az elszennyeződött ruházatot és lábbelit azonnal le kell venni, és az újbóli használat előtt ki kell mosni, meg kell tisztítani. Öntudatlan vagy görcsös állapotban lévő beteggel folyadékot itatni, vagy annál hányást kiváltani nem szabad!

**Bőrrejutás esetén:** A szennyezett ruházat és lábbeli levétele után a bőrt bő szappanos vízzel alaposan le kell mosni. Panaszok esetén forduljuk orvoshoz.

**Szembejutás esetén:** Végezzünk szemöblítést folyóvízzel a szemhéjak széthúzása és a szemgolyó állandó mozgatása közben. A kontaktlencséket távolítsuk el. Panaszok esetén forduljunk szakorvoshoz!

**Lenyelés esetén:** Öblítsük ki a sérült szájüregét vízzel, majd amennyiben eszméleténél van, itassunk vele 1-2 pohár vizet. Öntudatlan sérültnek ne adagoljunk semmit szájon keresztül. Panaszok esetén forduljunk orvoshoz.

**Belégzés esetén:** A sérültet vigyük friss levegőre és helyezzük nyugalomba. Rosszullét esetén forduljunk orvoshoz.

**5. Tűzvédelmi intézkedések**

**Megfelelő oltóanyag:** vízpermet, oltóhab, oltópor; a megfelelő oltóanyagot a környezetben égő anyagok alapján kell megválasztani.

**Biztonsági okokból nem megengedett oltóanyag**: nem ismert

**Veszélyes égéstermékek:** szén-dioxid, szén-monoxid, nitrogén-oxidok, kén-oxidok; egyéb mérgező gázok felszabadulása nem zárható ki.

**A tűz esetén használatos védőeszközök:** Megfelelő védőöltözet és a környezet levegőjétől független légzőkészülék.

**Speciális tűzoltási előírás:** Határoljuk el a tűz területét és távolítsuk el a védőöltözettel nem rendelkező személyeket. Kerüljük el a felszabaduló füst és egyéb égéstermékek belélegzését. A tűz során keletkezett hulladékot és a szennyezett oltóanyagot gyűjtsük össze és az előírások szerint ártalmatlanítsuk.

**6. Intézkedések véletlenszerű kibocsátás esetén**

**Személyekre vonatkozó óvintézkedések:** Kerüljük el a készítmény szembejutását és bőrrel való érintkezését. Gondoskodjunk a megfelelő szellőzésről.

**Kiömlés esetén:** A kiömlött készítményt mechanikusan (ipari porszívó, lapát) gyűjtsük össze. Az összegyűjtött hulladékot a szakszerű eltávolításig/ártalmatlanításig megfelelő, címkével ellátott zárható hulladékgyűjtő tartályban kell tárolni. A szennyezett területet ezután sok vízzel le kell öblíteni. Ügyeljünk a csúszásveszélyre!

**Környezetvédelem:** A készítményt, illetve a belőle származó hulladékot felszíni vizekbe engedni nem szabad. Ha a készítmény nagymennyiségben az élővizekbe, talajba jut, értesítsük az illetékes hatóságokat.

**7. Kezelés és tárolás**

**Kezelés:** Különleges előírás nem szükséges. Munkavégzés alatt ne étkezzünk, és ne dohányozzunk. A munkavégzés szüneteiben, illetve a munka befejezése után alapos kézmosás szükséges.

**Tárolás:** A terméket eredeti, bontatlan csomagolásban, jól szellőző, hűvös, száraz helyen tároljuk. Megfelelő jelöléssel ellátott edényzetben tárolható. Gyermekek számára hozzáférhetetlen helyen, élelmiszerektől, italoktól és takarmányoktól elkülönítve kell tárolni.

**Együttes tárolással kapcsolatos információk:** oxidálószerektől elkülönítve tároljuk.

**8. Az expozíció korlátozása és ellenőrzése/személyi védőfelszerelések**

Körültekintően végzett munkával meg kell előzni a termék bőrre kerülését és szembejutását.

**Műszaki intézkedések:**

* Gondoskodjunk a megfelelő szellőzésről.
* Mosakodási lehetőség biztosítása.

**Higiéniai intézkedések:**

* Munka közben enni, inni és dohányozni nem szabad!
* A munka szüneteiben, illetve a munka befejezése után alapos kézmosás, illetve mosakodás szükséges.
* A munkaruhát különítsük el és kezeljük külön a hétköznapi ruházattól.

**Személyi védőfelszerelések:**

Légzésvédelem: Nagy mennyiségű készítmény kezelése esetén gondoskodni kell a megfelelő légzésvédelemről (porszűrővel ellátott védőmaszk).

Kézvédelem: Rendeltetésszerű felhasználás esetén nem szükséges.

Szemvédelem: Rendeltetésszerű felhasználás esetén nem szükséges. Ha fennáll a termék szembe kerülésének veszélye (pl. permetezéskor), jól záródó védőszemüveg szükséges.

Bőrvédelem: Rendeltetésszerű felhasználás esetén nem szükséges.

**Foglalkozási expozíciós határérték** (a munkahelyi levegőben megengedett határérték):

A készítmény nem tartalmaz olyan komponenst, amelyre vonatkozólag foglalkozási expozíciós határértéket állapítottak meg.

**9. Fizikai és kémiai tulajdonságok**

Halmazállapot: szilárd

Szín: színtelen

Szag: nem jellemző

pH (10g/l, 20°C): nincs adat

Gyulladási hőmérséklet: nincs adat

Robbanási tulajdonság: a készítmény nem robbanékony, nem öngyulladó

Fajsúly (20°C): nincs adat

Oldhatóság: vízben oldódik

**10. Stabilitás és reakciókészség**

Átlagos munkakörülmények (normál hőmérséklet-, és nyomásviszonyok) között a készítmény stabil.

**Elkerülendő körülmények:** A termék nedvszívó; nedves körülmények közötti tárolás rontja a készítmény minőségét.

**Elkerülendő anyagok:** oxidálószerek

**Veszélyes bomlástermékek:** hőbomlás során nitrogén-oxidok és ammónia képződik.

**11. Toxikológiai információk**

A termékre vonatkozó toxikológiai adat nem áll rendelkezésre. A termék összetétele alapján és a jelenlegi információk szerint az emberi egészégre nem jelent veszélyt. Előírás- és rendeltetésszerű felhasználása, tárolása és ártalmatlanítása esetén egészségkárosító veszéllyel nem kell számolni.

**12. Ökológiai információk**

Körültekintő munkavégzéssel el kell kerülni a készítmény és a belőle származó hulladék felszíni vizekbe jutását.

**13. Ártalmatlanítási útmutató**

A készítmény maradékainak és hulladékainak kezelésére a 98/2001. (VI.15.) Kormányrendeletben foglaltak az irányadók. A készítmény hulladékának besorolása a 16/2001. (VII.18.) KöM. rendelet alapján történt.

**EWC kód: 02 01 99** Közelebbről nem meghatározott hulladékok

Csomagolóanyag: Kommunális hulladékként kezelhető, illetve a csomagolás anyagának megfelelően újrahasznosítható. Különleges tisztítási eljárást nem igényel.

**14. Szállítási információk**

A készítmény a veszélyes áruk nemzetközi szállítását szabályozó egyezmények szerint (ADR/RID, IMDG, ICAO/IATA) nem veszélyes áru.

**15. Szabályozási információk**

A biztonsági adatlap, a termék osztályozása és besorolása megfelel a 44/2000. (XII.27.) EüM számú rendelet és módosításainak, valamint a 67/548/EGK az 1999/45/EK számú irányelvekben és az 1907/2006/EK rendeletben foglaltaknak.

**EK-veszélyjel: nem szükséges**

A készítmény veszélyeire/kockázataira utaló R-mondat: **nem szükséges**

A készítmény biztonságos használatára utaló S-mondat:

S 1/2 Elzárva és gyermekek számára hozzáférhetetlen helyen tartandó

Egyéb, a címkén feltüntetendő mondatok:

 Az emberi egészség és a környezet védelme érdekében kövesse a használati utasításban leírtakat.

**16. Egyéb információk**

A biztonsági adatlap nem arra szolgál, hogy a termék bizonyos tulajdonságait garantálja, nem helyettesíti a termékspecifikációt. A biztonsági adatlapban foglalt információk, adatok és ajánlások ismereteink és tájékozottságunk legjaván alapszanak és azokat a kiadás időpontjában pontosnak, helytállónak ismerjük, és arra szolgálnak, hogy a termék biztonságos felhasználását segítse.

A terméket tárolni, kezelni és felhasználni kizárólag a használati utasításban leírtaknak megfelelően lehet. Minden egyéb célú felhasználásból eredő kockázatért a felhasználó felel.

A felhasználó felelőssége, hogy megtegyen minden szükséges óvintézkedést a készítmény használatakor. Az alább felsorolt jogszabályok segítenek eligazodni a veszélyes anyagok és készítmények felhasználásából eredő, a felhasználóra háruló kötelezettségek betartásában. A listát nem lehet teljesnek tekinteni. Ez azonban nem menti fel a felhasználót, a készítmény használatára és tárolására vonatkozó egyéb jogszabályok ismerete alól.

Jelen biztonsági adatlap a forgalmazó által 2005. június 29-én kiadott magyar nyelvű biztonsági adatlap alapján készült.

**Vonatkozó magyar törvények és rendeletek:**

Munkavédelem: a 2007. évi LXXXII. törvénnyel, a 2004. évi XI. törvénnyel és az 1997. évi CII. törvénnyel módosított 1993. évi XCIII. törvény a munkavédelemről.

Kémiai biztonság: a 2004. évi XXVI. törvénnyel módosított 2000. évi XXV. törvény a kémiai biztonságról;

a 38/2008 (X.3.) EüM rendelet, az 52/2007. (XI.30.) EüM, a 26/2007. (VI.7.) EüM, a 33/2004. (IV.26.) EszCsM, a 30/2003. (V.21.) EüM rendeletek a veszélyes anyagokkal és a veszélyes készítményekkel kapcsolatos egyes eljárások, illetve tevékenységek részletes szabályairól szóló 44/2000. (XII.27.) EüM rendelet módosításáról;

az 58/2007. (XII.22.) EüM–SZMM együttes rendelete a munkahelyek kémiai biztonságáról szóló 25/2000. (IX.30.) EüM–SZCSM együttes rendelet módosításáról.

Hulladék: a 2004. évi XXIX. törvénnyel módosított 2000. évi XLIII. törvény a hulladékgazdálkodásról; 98/2001.(VI.15.) Kormányrendelet a veszélyes hulladékkal kapcsolatos tevékenységek végzsének feltételeiről, és a 16/2001. (VII. 18.) KöM rendelet a hulladékok jegyzékéről;

a 195/2002. (IX.6.) Kormányrendelettel módosított 94/2002. (V.5.) Kormányrendelet a csomagolásról és a csomagolási hulladék kezelésének részletes szabályairól.

Tűzvédelem: az 1996. évi XXXI. törvény a tűz elleni védekezésről, a műszaki mentésről és a tűzoltóságról; a 9/2008. (II.22.) ÖTM rendelet.

Egyéb: 36/2006. (V.18.) FVM rendelet a termésnövelő anyagok engedélyezéséről, tárolásáról, forgalmazásáról és felhasználásáról

Készült: 2009. május 15.